# data[].attributes.body
Hola Enric,
trobo que la teva proposta està molt ben estructurada i els materials de suport que proposes són molt adequats. En especial, la idea de les "Idees clau brainstorming" l'he trobat interessant, perquè es dirigeix a un aspecte important en aquest tipus d'activitats: evitar que el debat s'"escapi" cap a enfocs allunyats dels models científics que volem treballar.
M'he quedat una mica amb les ganes de saber com acaba la història: sobre els productes finals, sobre si heu pogut incorporar un científic o investigador en la seqüència...
Felicitats per la proposta,

Jordi (formador del curs).

Resposta

Gràcies pels comentaris, sempre animen a intentar millorar la tasca docent. Continuaré adjuntant més documents dels alumnes

Respecte a incorporar un científic em sembla molt interessant però aquest cop per motius de temps no ho he pogut fer ( Ja veieu que estic al gener i encara no hem acabat)

# data[].attributes.headline
Setmana 4 : Desenvolupament del projecte

# data[].attributes.subject
Setmana 4 : Desenvolupament del projecte

# data[].attributes.body
DIA 0
Desenvolupament

Dediquem 15 minuts del final d'una classe anterior a parlar de la creació dels grups: sense haver parlat del projecte concret si no únicament anunciar que en faríem un, els demano una proposta de grups amb les següents condicions:

1. Han de ser de 4 o 5 persones

2. Tots els membres de l'equip han de formar part del subgrup (15 o 16 alumnes) de desdoblament

3. No ha de quedar cap company sense grup

4. Han d'estar equilibrats amb alumnes de diferent interès i capacitat de treball

Valoració

El resultat és decebedor ja que en general no compleixen amb els punts 3 i 4, ja que s'agrupen per amistat
Decisions
Faig els grups utilitzant la proposta dels alumnes però els modifico per complir els punts 3 i 4

DIA 1 (vídeo del llançament del projecte)
Desenvolupament

1. Els  comunico els grups que finalment he hagut de fer seguint el meu criteri i passem una estona discutint i fent algun canvi a petició seva i que m'ha semblat raonable

2. Els projecto el document  "Llançament del projecte"  juntament amb el vídeo i els pregunto que han entès . Com que no ho han entès gaire els hi torno a projectar

3. S'enceta una discussió sobre si fer carreteres solars és o no possible, els avantatges i inconvenients que tenen  i ràpidament manifesten la seva opinió sobre si valdria la pena invertir o no. En generals són opinions sense cap argumentació

4. Es explico que està molt bé el que n'opinen però que cal argumentar les opinions, i aprofito per explicar que per poder respondre seguirem una metodologia de projectes

5. Els hi lliuro en paper el document Inici de projecte i els demano que l'emplenin amb l'objectiu de verificar que han entès el que han de fer

6. Fem una discussió general sobre aquest document

Valoració

Aquesta sessió ha estat profitosa ja que els alumnes s'han mostrat interessats i amb ganes d'opinar

Hi ha moltes dificultats en mantenir l'ordre a l'aula doncs la majoria parlen entre ells i no respecten el torn de paraula. Finalment aconsegueixo un cert ambient de discussió que permet progressar

En general els hi sembla interessant el treball que han de fer tot i que alguns diuen que no cal fer cap investigació per que ja saben la resposta

DIA 2
Desenvolupament
He creat en el Google Drive una carpeta per a cada grup en el que jo sóc l'administrador i ells seran editors. A cada carpeta col·loco els documents:

Inici de projecte

Normes d'equip

Repartiment càrrecs individuals

Diari d'abord

Rúbrica treball cooperatiu

Els explico el funcionament del google drive i els demano que  introdueixin el seu correu
Els lliuro el document  pluja d'idees i els torno a ensenyar el vídeo fins al final demanant que identifiquin i prenguin nota dels arguments que es presenten
Els demano que per deures introdueixin el que han fet als documents del Drive

Resultats obtingut d'aquests documents per un dels millors grups
Document Inici de projecte
Normes d'equip
Càrrecs individuals
Diari d'abord
Pluja d'idees

Valoració

1. Per a aquests tipus de projectes és molt important disposar de recursos informàtics tant per la visualització d'informació com per la edició de documents juntament amb recerca per internet per a trobar respostes a les preguntes. Per això crec que es necessita una infraestructura amb moltes aules d'informàtica o disposar de tablets o mòbils a l'aula amb connexió wifi

2. Els alumnes s'asseuen per grups i m'haig d'imposar per aconseguir que es concentrin i que la classe no sigui un guirigall. Penso que els alumnes no estan acostumats a aquesta dinàmica de treball ja que és el primer projecte de la seva vida i la proximitat física dels companys els dona ales per distreure's. Un dels problemes és que en el moment en que es fan agrupacions de 4 o 5 alumnes i que requereix un canvi de distribució material, tant les taules com les aules són petites i fa que estiguin un damunt dels altres; aquesta proximitat física provoca que es busquin entre ells i alterin el bon funcionament de la classe

3. Començo a veure que la pluja d'idees donarà problemes ja que hi ha una dispersió molt gran

Decisions

1. En el centre on treballo hi ha dues aules d'informàtica que habitualment estan plenes doncs es dona preferència a les matèries d'informàtica , per això no sempre disposem d'ordinadors la qual cosa fa que hagi de donar  documents anteriors en paper per que els emplenin

2. És difícil de solucionar a curt termini el problema de recursos informàtics i de mida de les aules. Caldria una transformació del centre que implicaria tota la comunitat educativa

3. Per ajudar a solucionar la dispersió de la pluja d'idees creu el document Idees clau brainstorming amb un conjunt d'idees que obligatòriament han d'estar incloses i que a més han d'investigar

4. Penso algun mètode per a ajudar a filtrar les idees :

Cal que projectin el vídeo a poc a poc i  prenguin nota una a una de les idees que s'hi exposen

Marquin aquelles idees que estiguin implicades en el dilema  inicial

Marcar en verd les idees de les que depèn el funcionament de la carretera solar?

Marcar en verd les idees de les que no són necessàries pel funcionament de la carretera solar, però ajuda  a solucionar el problema de la contaminació

Marcar de color vermell les que no respondran per que són les menys importants o irrellevants per a respondre el dilema

DIA 3
Desenvolupament
Tenim accés a l'aula d'informàtica i els alumnes acaben la pluja d'idees revisant el vídeo a poc a poc:

Hem d'afinar les preguntes que es fan ja que són molt genèriques i de difícil resposta, és a dir cal analitzar la pregunta i subdividir-la en petites preguntes que siguin més manejables
Els alumnes fan una selecció de les preguntes de la pluja d'idees :

De color verd les que respondran

De color taronja les que de moment no respondran per que en tenen moltes i no acabarien

De color vermell les que no respondran perque són les menys importants o irrellevants per a respondre la qüestió final

Un cop han acabat amb el document anterior els dono un altre document amb un conjunt d'idees que obligatòriament han d'estar incloses i que a més han d'investigar Idees clau brainstorming

Els lliuro el document de repartiment de tasques a 'investigar per que es distribueixin la feina.
Els lliuro el document de informe d'investigació en que per a cada pregunta de la pluja d'idees han de fer un informe amb el que han investigat i el que han après
Comencen les investigacions

Valoració

1. La dinàmica de classe és una mica difícil ja que hi ha alumnes que tendeixen a navegar per internet buscant informació lúdica

2. Els alumnes amb bona iniciativa es mostren satisfets amb el mètode de treball que troben més engrescador que el tradicional

3. Si es vol que es doni resposta ràpida a les preguntes cal guiar-los cap a les respostes, si per contra s'opta per donar llibertat en la recerca crec que s'estimula més la creativitat i l'acostumar-se a no sortir-se'n però requereix més temps

4. Els alumnes troben molt útil la capacitat del Google Drive per compartir documents i per redactar-los simultàniament

5. La feina avança més lenta del que podia preveure

Decisions

1. Opto per guiar-los i deixar menys temps per que prenguin iniciatives errònies ja que el temps en aquest cas és primordial

2.  També cal reduir el temps d'execució per que si no cada projecte duraria molt i es podrien fer pocs projectes durant els curs, de manera que complir amb el currículum seria una tasca impossible

3. Com conseqüència de l'anterior, crec que és molt important marcar més els temps per a fer les tasques ja que si no el treball es dilata

DIA 4 i 5
Desenvolupament
Continuen treballant en els informes d'investigació i jo des del GoogleDrive els llegeixo i introdueixo comentaris en vermell per que corregeixin coses que no són correctes o reorientin la recerca
Resultats obtingut dels documents d'investigació d'un dels millors grups

Document Inici de projecte
Normes d'equip
Càrrecs individuals
Diari d'abord
Pluja d'idees
Repartiment de tasques a investigar

08 Informe investigació del funcionament d'un LED
09 Informe investigació: Si el detector que avisa quan passa un animal per la carretera pot comportar confusions i problemes
10 Informe investigació: Si hi ha suficients diners per tal de que això sigui viable
11 Informe investigació sobre si l'atmosfera està contaminada i si és insalubre per l'ésser humà
12 Informe investigació de si la llum solar es pot convertir en electricitat
13 Informe investigació de si les plaques fotovoltaiques poden mantenir les carreteres sense gel
14 Informe investigació: Si l’energia generada serà capaç d’encendre habitatges i carregar cotxes elèctrics
15 Informe investigació: Si l'electricitat generada podrà encendre senyals LED a les carreteres
16  Informe investigació: Si és veritat què la FHWA ha aportat tots els fons per crear el prototips
17  Informe investigació: Si durant el dia les llums de la carretera es veuran o no es veuran
18  Informe investigació: Si les plaques solars al ser tant costoses per a fabricar no seran robades
19 Informe d'investigació: Si quan plogui s'espatllaran les plaques o no passarà res
20 Informe d'investigació: Quanta energia és capaç de generar
21 Informe d'investigació: Si existeix la possibilitat de construir carreteres solars, si han estat creades
22 Informe d'investigació: Si al llarg del temps les plaques solars es desgastaran
23 Informe d'investigació: Si els LEDS es fondran o no es fondran

Valoració

1. Moltes vegades escriuen un informe i no responen a la pregunta inicial que s'han fet

2. troben idees accessòries però que tenen a veure gaire amb el tema de forma indirecta

3. Els costa molt posar el focus sobre la pregunta

4. Hi ha alguns grups que han fet molt bona feina però hi ha grups que no funcionen i caldria que estigués permanentment amb ells, cosa impossible

Decisions

1. Quan torni a fer aquest projecte em plantejaré centrar més la recerca en menys preguntes i donant més recursos concrets en forma de articles , llibres, vídeos etc que jo hagi comprovat prèviament que són útils . Si els dono molta llibertat de recerca a internet es perden fàcilment i, o no troben la informació o és de molt nivell

DIA 6
Desenvolupament
Preparen la presentació multimèdia. Els recomano que ho facin en Prezi, Powerpoint o googledocs
Els lliuro la Rúbrica per l'avaluació de la presentació multimèdia del projecte

# data[].attributes.body
El plantejament de la setmana 2 em va engrescar a  llegir el de la setmana 3 i et felicito. Està molt ben plantejat i amb força recursos per donar respostes a diferents preguntes d'investigació i eines d'equip molt interessants. Si em permets una suggerencia, potser podries utilitzar la presentació Prezi per fer una campanya informativa per a la resta de la comunitat educativa.
Segur que els teus alumnes no s'avorriran en aquest projecte. Ànims i endavant!

# data[].attributes.body
Rúbrica per l'avaluació treball cooperatiu individual

Rúbrica per l'avaluació de la presentació multimèdia del projecte

# data[].attributes.headline
Presa de decisió i comunicació de conclusions

# data[].attributes.subject
Presa de decisió i comunicació de conclusions

# data[].attributes.body
Com prendre les decisions?

Existeixen prou evidències científiques per a assegurar que les carreteres solars compleixen les que prometen els promotors del projecte i que per tant seran capaces de reduir la contaminació?

Quin són els beneficis i els riscos d'aquestes tecnologies?

Quin pot ser el cost econòmic del projecte?

Comunicació de les conclusions
Caldrà fer una presentació oral amb suport Prezi en que es justifiqui la decisió de tirar o no endavant el projecte

# data[].attributes.body
Els alumnes han cercar informació per donar resposta a les preguntes d'investigació anteriors trobant:

les idees científiques involucrades

les evidències que les suporten.

Es reparteixen les tasques a investigar a través d'aquest document

Per a les diferents idees científiques que han d'investigar i  desenvolupar utilitzen el document següent en que expliquen el que han après:

Ajudes a la recerca
Pregunta d'investigació 1

Recerca a Internet: La contaminació a les ciutats : Els cotxes de combustibles  fòssils

Article diari Ara: Els problemes  de la contaminació per la salut humana

Pregunta d'investigació 2

Vídeo :Funcionament d'una placa solar

Activitat engage  "funcionament placa solar"

Pregunta d'investigació 3

Efecte Joule en un conductor: Llibre de text o Viquipèdia

Absorció de la calor per radiació:  Llibre de text o Viquipèdia

Activitat engage "carreteres sense gel"

Pregunta d'investigació 4

Activitat engage "s'encendrà el led?"l

Pregunta d'investigació 5

Recerca a Internet: el funcionament del cotxe elèctric

Conversió de  corrent continu  a corrent altern per a ser utilitzat als habitatges

# data[].attributes.body
Es torna a ensenyar el vídeo fins al final i es demana als alumnes que identifiquin els arguments que es presenten utilitzant el document següent:

S'accepten las respostes dels alumnes i s'informa a la classe de que s'han de concentrar en les següents idees:

1. és cert que l'atmosfera està contaminada i és insalubre per l'ésser humà?

2. la llum solar es pot convertir en electricitat?

3. les plaques fotovoltaiques poden mantenir les carreteres sense gel?

4. l'electricitat generada farà encendre senyals LED en la carretera?

5. l'electricitat generada es podrà fer servir als habitatges i per carregar cotxes elèctrics?

Tornen a fer la pluja d'idees però centrats en aquestes qüestions

# data[].attributes.body
Es creen els equips formats per 3 o 4 alumnes i es lliuren els documents d'ajuda per a la creació i gestió del projecte:

Inici de projecte

Normes d'equip

Repartiment càrrecs individuals

Diari d'abord

Rúbrica treball cooperatiu

# data[].attributes.headline
Setmana 3 : El projecte "Carreteres solars"

# data[].attributes.subject
Setmana 3 : El projecte "Carreteres solars"

# data[].attributes.body
S'ensenya als alumnes el video engage "Solar Freakin’ Roadways" fins al minut 2:20 en que descriu el projecte i es remarca que els crowd funders han donat enormes quantitats de diners com resultat dels arguments que presenta el vídeo: es  demana que opinin si el finançarien o no i amb quins arguments

# data[].attributes.attachment_link.title
EL MEJOR INVENTO DE LA HISTORIA 2015 - CARRETERAS SOLARES

# data[].attributes.attachment_link.description
EL MEJOR INVENTO DE LA HISTORIA 2015 - CARRETERAS SOLARES Las carreteras del futuro serán doblemente brillantes: debido a su inteligencia artificial, que les permitirá interactuar con los vehículos que circulan por ellas y enviarles abundante información clave para la circulación y la seguridad, y además por su innovadora propiedad: la de brillar en la oscuridad y generar energía.

# data[].attributes.body
Es mostra als alumnes el següent document amb la pregunta o dilema .

És cert que amb el projecte de les carreteres solars es pot reduir la contaminació i per tant val la pena finançar-lo

# data[].attributes.body
Hola Enric,
Enhorabona per la teva feina. Penso que la pregunta de recerca que planteges pot donar lloc a una bona activitat d'indagació per part de l'alumnat.
També has seleccionat recursos com articles i vídeos que l'alumnat consultarà per recollir infirmació.
Com saps, la tasca de la setmana 3 és realitzar una planificació més detallada del projecte, amb les fases, les activitats i les sessions que dedicaries a cadascuna.
Si necessites ajuda amb això, no dubtis a escriure'ns a controversiascientificas@gmail.com
Estaré atenta a l'evolució del teu projecte, ja que sembla ben interessant i relacionat amb les habilitats d'RRI que es promouen amb els recursos d'Engage.
Salutacions,
Silvia Alcaraz (formadora del curs)

# data[].attributes.body
Hola Jordi,

Trobo que has fet una molt bona feina en aquesta segona setmana per tal de preparar l'activitat amb els alumnes. Agafo idees per millorar ara mateix el meu padlet. Felicitats i gràcies per compartir la informació!

# data[].attributes.headline
Setmana 2: Preguntes d'investigació  "Carreteres solars"

# data[].attributes.subject
Setmana 2: Preguntes d'investigació  "Carreteres solars"

# data[].attributes.body
Idees científiques

Com poden les carreteres solars reduir la contaminació del medi ambient?

Informació necessària i les seves fonts:

La contaminació a les ciutats : Els cotxes de combustibles  fòssils

Els problemes  de la contaminació per la salut humana: Article diari Ara http://www.ara.cat/societat/dels-retarda-desenvolupament-cerebral-menors_0_1523247845.html

Habilitats RRI: Analitzar dades

Evidències científiques

És cert que de la llum del sol podem obtenir electricitat ?
Informació necessària  i les seves fonts:

Funcionament d'una placa solar https://www.youtube.com/watch?v=ncC-qGsWvAY

...

Habilitats RRI: Analitzar dades, aplicar l'ètica a la ciència (és just que les persones es posin malaltes per l'ús del cotxe?)

Pot l'electricitat escalfar el terra?
Informació necessària i les seves fonts:

Efecte Joule en un conductor: Llibre de text o vikipèdia

Habilitats RRI: Analitzar dades

El cotxe elèctric contamina ?
Informació necessària i les seves fonts:
Funcionament d'un motor elèctric
Habilitats RRI: Analitzar dades, aplicar l'ètica a la ciència (és just que les persones es posin malaltes per l'ús del cotxe?)

Com prendre les decisions?

Quin són els beneficis i els riscos d'aquestes tecnologies?
Quin pot ser el cost econòmic del projecte?
Existeixen prou evidències que assegurin el bon funcionament de les carreteres solars?

Comunicació de les conclusions
Amb una presentació oral amb suport Prezi en que es justifiqui la seva decisió de tirar o no endavant els projectes d'instal·lació de carreteres solars

Altres preguntes a desenvolupar a l'apartat evidències
Com poden funcionar els leds i il·luminar les carreteres quan el sol es pongui?
Poden les plaques solars resistir el pes del trànsit?
Tenen prou fricció les plaques solars per donar igual o més seguretat que les d'asfalt?

De quin material estan fetes les plaques solars? Hi ha prou recursos naturals sense afectar el medi ambient?

# data[].attributes.body
Que hem fet aquesta setmana en el curs?

Veure la filosofia dels projectes proposats en la plataforma Engage i analitzar un d'ells per veure el que pot aportar a la forma de presentar els aprenentatges d'una manera atractiva i centrada en  l'alumne

Connexió amb experiències del passat

Després d'uns anys fent classes crec que si jo m'avorreixo amb la metodologia expositiva, com deuen estar els alumnes que han de sentir algú que fa unes  explicacions i que els diu que han de fer exercicis escrits i deures d'una cosa que no connecta gaire amb la seva realitat quotidiana i que l'únic interès que pot despertar és el d'assolir una nota  per passar de curs o una bona nota que augmenti l'autoestima i proporcioni un reconeixement per part del seu entorn?

Decisions en la practica docent

Explorar les metodologies basades en la indagació ja sigui en el format de projectes o en el de problemes